CELEX: 32019R2095
Language: el
Date: 2019-11-29 00:00:00
Title: Εκτελεστικόσ Κανονισμόσ (ΕΕ) 2019/2095 Τησ Επιτροπήσ της 29ης Νοεμβρίου 2019 για τη μείωση της αλιευτικής ποσόστωσης για τον σολομό Ατλαντικού που διατίθεται στην Πολωνία το 2019 λόγω υπεραλίευσης το 2018

9.12.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 317/105
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2019/2095 ΤΗΣ ΕΠΙΤΡΟΠΗΣ
         της 29ης Νοεμβρίου 2019
         για τη μείωση της αλιευτικής ποσόστωσης για τον σολομό Ατλαντικού που διατίθεται στην Πολωνία το 2019 λόγω υπεραλίευσης το 2018
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1224/2009 του Συμβουλίου, της 20ής Νοεμβρίου 2009, περί θεσπίσεως ενωσιακού συστήματος ελέγχου της τήρησης των κανόνων της κοινής αλιευτικής πολιτικής, τροποποιήσεως των κανονισμών (ΕΚ) αριθ. 847/96, (ΕΚ) αριθ. 2371/2002, (ΕΚ) αριθ. 811/2004, (ΕΚ) αριθ. 768/2005, (ΕΚ) αριθ. 2115/2005, (ΕΚ) αριθ. 2166/2005, (ΕΚ) αριθ. 388/2006, (ΕΚ) αριθ. 509/2007, (ΕΚ) αριθ. 676/2007, (ΕΚ) αριθ. 1098/2007, (ΕΚ) αριθ. 1300/2008, (ΕΚ) αριθ. 1342/2008 και καταργήσεως των κανονισμών (ΕΟΚ) αριθ. 2847/93, (ΕΚ) αριθ. 1627/94 και (ΕΚ) αριθ. 1966/2006 (1), και ιδίως το άρθρο 105 παράγραφοι 1, 2 και 3,
         Εκτιμώντας τα ακόλουθα:
         
                     (1)
                  
                  
                     Η αλιευτική ποσόστωση της Πολωνίας για τον σολομό Ατλαντικού στα ενωσιακά ύδατα των υποδιαιρέσεων 22-31 (SAL/3BCD-F) για το έτος 2018 καθορίστηκε με τον κανονισμό (ΕΕ) 2017/1970 του Συμβουλίου (2).
                  
               
                     (2)
                  
                  
                     Η εν λόγω αλιευτική ποσόστωση για το έτος 2018 αυξήθηκε κατά 1369 δείγματα ύστερα από την εφαρμογή της ευελιξίας από έτος σε έτος που προβλέπεται στο άρθρο 15 παράγραφος 9 του κανονισμού (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου (3). Η αύξηση, που αντιστοιχεί στο 10 % των επιτρεπόμενων εκφορτώσεων για το έτος 2017, υπολογίστηκε με βάση τις υπολειπόμενες μη χρησιμοποιηθείσες ποσότητες μετά τις δηλώσεις αλιευμάτων. Κατά τη διάρκεια των αποστολών επιθεώρησης που πραγματοποιήθηκαν στην Πολωνία σύμφωνα με τον κανονισμό (ΕΚ) αριθ. 1224/2009 κατά τη διάρκεια του 2018, η Επιτροπή εντόπισε εσφαλμένα και ανεπαρκή στοιχεία αλιευμάτων από τα οποία αποκαλύφθηκε ότι η πολωνική ποσόστωση του 2017 για τον σολομό Ατλαντικού στα ενωσιακά ύδατα των υποδιαιρέσεων 22-31 είχε εξαντληθεί. Ως εκ τούτου, η ευελιξία από έτος σε έτος μεταξύ 2017 και 2018 βάσει του άρθρου 15 παράγραφος 9 του κανονισμού αριθ. 1380/2013 είχε χορηγηθεί αδικαιολόγητα και οι αντίστοιχες ποσότητες θα πρέπει να αφαιρεθούν αναλόγως από την ποσόστωση του 2018.
                  
               
                     (3)
                  
                  
                     Η Επιτροπή εντόπισε επίσης περαιτέρω ανακολουθίες στα πολωνικά στοιχεία σχετικά με την αλιεία σολομού Ατλαντικού στα ενωσιακά ύδατα των υποδιαιρέσεων 22-31 για το έτος 2018, διασταυρώνοντας τα στοιχεία που είχαν καταγραφεί και αναφερθεί κατά τη διάρκεια των επιθεωρηθέντων και μη επιθεωρηθέντων αλιευτικών ταξιδιών. Οι εν λόγω ανακολουθίες στα στοιχεία που υποβλήθηκαν για τη σύνθεση των αλιευμάτων αναφοράς επιβεβαιώθηκαν από διάφορες αποστολές ελέγχου και επαλήθευσης που πραγματοποιήθηκαν στην Πολωνία κατά τη διάρκεια του 2018 και του 2019 σύμφωνα με τον κανονισμό (ΕΚ) αριθ. 1224/2009. Οι σχετικές εκθέσεις ελέγχου κοινοποιήθηκαν και συζητήθηκαν δεόντως με την Πολωνία.
                  
               
                     (4)
                  
                  
                     Τα αποδεικτικά στοιχεία που συγκεντρώθηκαν επέτρεψαν στην Επιτροπή να αποδείξει ότι η Πολωνία υπερέβη την ποσόστωση για τον σολομό Ατλαντικού στα ενωσιακά ύδατα των υποδιαιρέσεων 22-31 που της είχε χορηγηθεί για το 2018 με τον κανονισμό (ΕΕ) 2017/1970 του Συμβουλίου κατά 2 160 τεμάχια σολομού. Σύμφωνα με το άρθρο 105 παράγραφος 1 του κανονισμού (ΕΚ) αριθ. 1224/2009, όταν η Επιτροπή διαπιστώνει ότι κράτος μέλος υπερέβη τις αλιευτικές ποσοστώσεις που του χορηγήθηκαν, επιβάλλει μειώσεις στις μελλοντικές ποσοστώσεις του εν λόγω κράτους μέλους.
                  
               
                     (5)
                  
                  
                     Σύμφωνα με το άρθρο 105 παράγραφοι 2 και 3 του κανονισμού (ΕΚ) αριθ. 1224/2009, οι εν λόγω μειώσεις πρέπει να πραγματοποιούνται το επόμενο έτος ή έτη, με εφαρμογή των αντίστοιχων πολλαπλασιαστικών συντελεστών που προβλέπονται στο ίδιο άρθρο.
                  
               
                     (6)
                  
                  
                     Θα πρέπει να εφαρμοστεί πολλαπλασιαστικός συντελεστής 1,00 σύμφωνα με το άρθρο 105 παράγραφος 2 του κανονισμού (ΕΚ) αριθ. 1224/2009, δεδομένου ότι η ποσότητα της υπεραλίευσης, όπως προσδιορίστηκε ποσοτικά από την Επιτροπή, είναι μικρότερη από 100 τόνους,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Η αλιευτική ποσόστωση για τον σολομό Ατλαντικού στα ενωσιακά ύδατα των υποδιαιρέσεων 22-31 που κατανεμήθηκε στην Πολωνία για το έτος 2019 με τον κανονισμό (ΕΕ) 2018/1628 του Συμβουλίου (4) μειώνεται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 29 Νοεμβρίου 2019.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 343 της 22.12.2009, σ. 1.
         
            (2)  Κανονισμός (ΕΕ) 2017/1970 του Συμβουλίου, της 27ης Οκτωβρίου 2017, σχετικά με τον καθορισμό, για το 2018, των αλιευτικών δυνατοτήτων για ορισμένα αποθέματα ιχθύων και ομάδες αποθεμάτων ιχθύων στη Βαλτική Θάλασσα και για την τροποποίηση του κανονισμού (ΕΕ) 2017/127 (ΕΕ L 281 της 31.10.2017, σ. 1).
         
            (3)  Κανονισμός (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, σχετικά με την κοινή αλιευτική πολιτική, την τροποποίηση των κανονισμών του Συμβουλίου (ΕΚ) αριθ. 1954/2003 και (ΕΚ) αριθ. 1224/2009 και την κατάργηση των κανονισμών του Συμβουλίου (ΕΚ) αριθ. 2371/2002 και (ΕΚ) αριθ. 639/2004 και της απόφασης 2004/585/ΕΚ του Συμβουλίου (ΕΕ L 354 της 28.12.2013, σ. 22).
         
            (4)  Κανονισμός (ΕΕ) 2018/1628 του Συμβουλίου, της 30ής Οκτωβρίου 2018, σχετικά με τον καθορισμό για το 2019, των αλιευτικών δυνατοτήτων για ορισμένα αποθέματα ιχθύων και ομάδες αποθεμάτων ιχθύων στη Βαλτική Θάλασσα και για την τροποποίηση του κανονισμού (ΕΕ) 2018/120 όσον αφορά ορισμένες αλιευτικές δυνατότητες σε άλλα ύδατα (ΕΕ L 272 της 31.10.2018, σ. 1).
      
      
         
            ΠΑΡΑΡΤΗΜΑ
            
               ΜΕΙΩΣΗ ΤΗΣ ΑΛΙΕΥΤΙΚΗΣ ΠΟΣΟΣΤΩΣΗΣ ΓΙΑ ΤΟΝ ΣΟΛΟΜΟ ΑΤΛΑΝΤΙΚΟΥ ΠΟΥ ΔΙΑΤΙΘΕΤΑΙ ΣΤΗΝ ΠΟΛΩΝΙΑ ΤΟ 2019 ΓΙΑ ΑΠΟΘΕΜΑΤΑ ΠΟΥ ΑΠΟΤΕΛΕΣΑΝ ΑΝΤΙΚΕΙΜΕΝΟ ΥΠΕΡΑΛΙΕΥΣΗΣ
            
            
                        Κράτος μέλος
                     
                     
                        Κωδικός είδους
                     
                     
                        Κωδικός περιοχής
                     
                     
                        Ονομασία είδους
                     
                     
                        Ονομασία περιοχής
                     
                     
                        Αρχική ποσόστωση 2018 (σε τεμάχια)
                     
                     
                        Επιτρεπόμενες εκφορτώσεις για το 2018 (συνολική προσαρμοσμένη ποσότητα σε τεμάχια) (1)
                        
                     
                     
                        Σύνολο αλιευμάτων το 2018 (ποσότητα σε τεμάχια)
                     
                     
                        Κατανάλωση ποσόστωσης που συνδέεται με επιτρεπόμενες εκφορτώσεις
                     
                     
                        Υπεραλίευση που συνδέεται με επιτρεπόμενες εκφορτώσεις (ποσότητα σε τεμάχια)
                     
                     
                        Πολλαπλασιαστικός συντελεστής (3)
                        
                     
                     
                        Πρόσθετος πολλαπλασιαστικός συντελεστής  (4)
                           ,
                            (5)
                        
                     
                     
                        Μειώσεις που πρέπει να εφαρμοστούν το 2019 (ποσότητα σε τεμάχια)
                     
                  
                        PL
                     
                     
                        SAL
                     
                     
                        3BCD-F
                     
                     
                        Σολομός του Ατλαντικού
                     
                     
                        Ενωσιακά ύδατα των υποδιαιρέσεων 22-31
                     
                     
                        5 729 
                     
                     
                        15 739  (2)
                        
                     
                     
                        17 899 
                     
                     
                        113,72 %
                     
                     
                        2 160 
                     
                     
                        1,00
                     
                     
                        /
                     
                     
                        2 160 
                     
                  
               (1)  Ποσοστώσεις που διατίθενται σε κράτος μέλος σύμφωνα με τους σχετικούς κανονισμούς για τις αλιευτικές δυνατότητες, αφού ληφθούν υπόψη οι ανταλλαγές αλιευτικών δυνατοτήτων σύμφωνα με το άρθρο 16 παράγραφος 8 του κανονισμού (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου (ΕΕ L 354 της 28.12.2013, σ. 22), η μεταφορά ποσοστώσεων από το 2017 στο 2018 σύμφωνα με το άρθρο 4 παράγραφος 2 του κανονισμού (ΕΚ) αριθ. 847/96 του Συμβουλίου (ΕΕ L 115 της 9.5.1996, σ. 3) και το άρθρο 15 παράγραφος 9 του κανονισμού (ΕΕ) αριθ. 1380/2013 ή η επαναδιάθεση και μείωση των αλιευτικών δυνατοτήτων σύμφωνα με τα άρθρα 37 και 105 του κανονισμού (ΕΚ) αριθ. 1224/2009.
            
               (2)  Η ποσότητα αυτή περιλαμβάνει μείωση 1369 τεμαχίων σολομού, η οποία αντιστοιχεί στην ευελιξία από έτος σε έτος που χορηγήθηκε αδικαιολόγητα το 2018 βάσει του άρθρου 15 παράγραφος 9 του κανονισμού (ΕΕ) αριθ. 1380/2013, μετά τον εντοπισμό εσφαλμένων και ανεπαρκών στοιχείων αλιευμάτων για το 2017.
            
               (3)  Όπως ορίζεται στο άρθρο 105 παράγραφος 2 του κανονισμού (ΕΚ) αριθ. 1224/2009. Μείωση ίση με την ποσότητα υπεραλίευσης * 1,00 εφαρμόζεται σε όλες τις περιπτώσεις υπεραλίευσης ίσης ή μικρότερης των 100 τόνων.
            
               (4)  Όπως ορίζεται στο άρθρο 105 παράγραφος 3 του κανονισμού (ΕΚ) αριθ. 1224/2009, και εφόσον η έκταση της υπεραλίευσης υπερβαίνει το 10 %.
            
               (5)  Το γράμμα «Α» υποδηλώνει ότι έχει εφαρμοστεί πρόσθετος πολλαπλασιαστικός συντελεστής 1,5 λόγω της συνεχούς υπεραλίευσης τα έτη 2016, 2017 και 2018. Το γράμμα «C» υποδηλώνει ότι έχει εφαρμοστεί πρόσθετος πολλαπλασιαστικός συντελεστής 1,5 επειδή το απόθεμα υπόκειται σε πολυετές σχέδιο.